عەلی تەتەر
عەلی تەتەر تۆفیق محەممەد ئەمین (لەدایکبووی ١٥ی تشرینی یەکەمی ١٩٦٨ لە نێروەی ڕێکان، ئامێدی) سیاسییەکی کوردە لە حیزبی پارتی دیموکراتی کوردستان. لەوەتەی حوزەیرانی ٢٠٢٠ەوە پارێزگاری دھۆکە.

ژیان 

عەلی تەتەر لەگەڵ خێزانەکەی لە ١٩٧٥ ئاوارەی ئێران بووە. لە ١٩٧٩ بووەتە ئەندامی یەکێتیی قوتابیانی کوردستان و، تا ٢٠١١ ئەندام بووە تێیدا. لە ٢٠٠٢ بووەتە کارگێڕی لقی دھۆک. لە ٢٠١١ تاوەکو ٢٠١٧ بەرپرسی لقی ١٠ی پارتیی دیموکراتی کوردستان بووە. لە ٢٠١٧ەوە تا ئێستا بەرپرسی لقی ھەشتی پارتیییە لە زاخۆ. لە کۆنگرەی ١٣ی ساڵی ٢٠١٠ی پارتی، بووەتە ئەندامی ئەنجومەنی سەرکردایەتیی ئەو حیزبە. دکتۆرای لە مێژوو ھەیە. لە بەشی مێژووی زانکۆی دھۆک پرۆفیسۆری یاریدەدەر بووە. لە ٢٠١٨ پلەی پرۆفیسۆری پێ دراوە. لە ھەردوو بواری سیاسی و مێژوویی خاوەنی نۆ کتێبە.

سەرچاوەکان 

زیندووان
سیاسییەکانی پارتی دیموکراتی کوردستان
کوردەکانی باشووری کوردستان
لەدایکبووانی ١٩٦٨